b'\n_START_ARTICLE_\nSubvertising\n_START_PARAGRAPH_\nSubvertising er et engelsk l\xc3\xa5nord sammensatt av subvert (\xc2\xabundergrave\xc2\xbb) og advertising (\xc2\xabannonsere\xc2\xbb). Begrepet refererer til det \xc3\xa5 forfalske eller parodiere reklameplakater. Former for undergravende reklame fremkommer for eksempel ved \xc3\xa5 forandre kjente logoer, uttrykk og symboler, slik at de blir tillagt et nytt og ofte overraskende budskap.\n_START_SECTION_\nSatirisk humor\n_START_PARAGRAPH_\nFirmalogoer og informasjonsskilt er ment \xc3\xa5 gi gjenkjennelse, veiledning og positive assosiasjoner til virksomheten, men kan ved mindre endringer gi humoristiske kommentarer, latterliggj\xc3\xb8re, og stikk motsatte budskap. Subvertising kan alts\xc3\xa5 virke tankevekkende og divergerende f\xc3\xb8lelser fra hva som var den opprinnelige hensikten._NEWLINE_En veiledende plakat om hvor en kan finne handlevogner, forst\xc3\xa5s gjerne som en opplysende, hjelpende h\xc3\xa5nd til det kunden s\xc3\xb8ker etter for \xc3\xa5 tilegne seg butikkens vareutvalg. Blir derimot kunden fremstilt som hodel\xc3\xb8s i m\xc3\xb8tet med forretningen, vil straks en kritisk distanse til rollen frembyder \xe2\x80\x93 kj\xc3\xb8per v\xc3\xa6re etablert.\n_START_SECTION_\nPolitisk budskap\n_START_PARAGRAPH_\nI politikken er ofte partienes logodesign; Ap, H, FrP, SP, KrF, SV, osv., gjenstand for karikaturtegnernes fantasifulle endringer. S\xc3\xa5ledes Aftenpostens avistegner Inge Gr\xc3\xb8dums harselas over navnet Fremskrittspartiet da det v\xc3\xa5ren 2011 dukket opp nye sexskandaler innenfor toppledelsen. Tegneren valgte ved den anledning \xc3\xa5 fokusere p\xc3\xa5 den problematiske stavelsen -skritt- i partinavnet.'